**TIEDOTE**

Mikkelin kehitysyhtiö Miksei Oy 26.10.2016

**Parla Floor Oy löysi jakelijan Turkista Enterprise Europe Network – verkoston avulla**

*Mikkeliläinen parkettivalmistaja Parla Floor Oy löysi jakelijan Turkista Enterprise Europe Network – verkoston partnerihakuilmoituksen avulla. Turkkilaisen jälleenmyyjän avulla yritykselle avautuivat uudet markkinat Turkissa ja Lähi-Idässä.*

Enterprise Europe Netwok on Euroopan Komission vuonna 2008 alullepanema julkisrahoitteinen verkosto, joka tarjoaa maksuttomia kansainvälistymispalveluita pk-yrityksille. Verkoston asiantuntijat auttavat yrityksiä mm. löytämään yhteistyökumppaneita oman maan ulkopuolelta. Yhtenä työkaluna yhteistyökumppanin löytymiseen yrityksillä ja asiantuntijoilla on apunaan internetissä oleva tietokanta, Yrityskontaktipörssi, jossa on keskimäärin 10 000 yhteistyökumppanin hakuilmoitusta eri toimialoilta.

Turkkilainen jälleenmyyjä Egecam hyödynsi Enterprise Europe Network -verkoston palveluita ja teki Yrityskontaktipörssiin hakuilmoituksen, jossa he etsivät uusia tuotteita tarjontaansa. Mikkelissä verkoston asiantuntija Mari Kivinen vihjasi yhteistyömahdollisuudesta mikkeliläiselle Parla Floor Oy:lle, jonka tiesi etsivän uusia markkinoita ja jälleenmyyjiä parkettituotteilleen. Verkoston välityksellä yritykset vaihtoivat yhteystietoja, tiukkojen neuvottelujen jälkeen yritykset allekirjoittivat jakelusopimuksen ja ensimmäiset tavaratoimitukset lähtivät toukokuussa Mikkelistä Turkkiin. ”*Enterprise Europe Network -verkoston avulla löysimme uuden jälleenmyyjän ja uudet markkinat avautuivat meille Turkissa ja Lähi-Idässä* ”, kertoo yksikönjohtaja **Mikko Mannila** Parla Floor Oy:lta.

Enterprise Europe Network – verkoston asiantuntija työskentelee Mikkelin kehitysyhtiö Miksei Oy:n tiloissa, tiiviissä yhteistyössä kehitysyhtiön henkilöstön kanssa. ”*Miksein tavoitteena on, että Etelä-Savossa hyödynnetään aikaisempaa paremmin Enterprise Europe Network -verkostoa kustannustehokkaana ja koeteltuna työkaluna osana pk-yrityksien kansainvälistymistoimia*”, sanoo vt. toimitusjohtaja **Juha Kauppinen**. ”*Usein hyvän yhteistyökumppanin löytyminen on sattuman kauppaa, mutta sattumaa voi avittaa esim. Enterprise Europe Network – verkoston avulla. Toivon että etelä-savolaiset yritykset ottaisivat yhteyttä ja voisimme keskustella tarkemmin miten yli 60 maassa toimivan ja yli 3000 asiantuntijan verkostomme voisi olla avuksi yrityksen kansainvälistymisessä*”, kehottaa verkoston asiantuntija **Mari Kivinen**.

**Lisätiedot:**Juha Kauppinen, vt. toimitusjohtaja, Mikkelin kehitysyhtiö Miksei Oy, [juha.kauppinen@mikseimikkeli.fi](mailto:juha.kauppinen@mikseimikkeli.fi), 0440 361 616  
Mikko Mannila, yksikönjohtaja, Parla Floor Oy, [mikko.mannila@or-group.fi](mailto:mikko.mannila@or-group.fi), 020 791 9707  
Mari Kivinen, asiantuntija, Enterprise Europe Network, [mari.kivinen@turkusciencepark.com](mailto:mari.kivinen@turkusciencepark.com), 0500 449286  
Kuvia: <https://drive.google.com/drive/folders/0By3uvy4zdujTTUU2cjczbU95dDg>

*Olavi Räsänen Oy:n tytäryhtiö* ***Parla Floor Oy*** *on mikkeliläinen parkettivalmistaja, jonka historia juontaa 60-luvulle asti. Aitojen materiaalien ja kestävän muotoilun myötä Parla Floor Oy tarjoaa esteettisiä elämyksiä, lämpöä ja luonnetta kodin jokaiseen tilaan.* [*www.parla.fi*](http://www.parla.fi)

***Enterprise Europe Network*** *on yli 60 maassa toimiva maksuttomia kansainvälistymispalveluita pk-yrityksille tarjoava verkosto. Verkoston toimintaa rahoittaa Euroopan Komissio sekä Suomessa Työ- ja elinkeinoministeriö ja verkoston toimijat Finpro, Helsingin seudun kauppakamari ja Turku Science Park.* [*www.enterpriseeurope.fi*](http://www.enterpriseeurope.fi)

***Mikkelin kehitysyhtiö Miksei Oy*** *luo työtä mikkeliläisille tukemalla yritysten kehitystä, kasvua ja vientiä. Miksei palvelee yrittäjiä liikeidean arvioinnista alkaen, kaikissa kehitysvaiheissa. Asiantuntijamme auttavat yrityksiä sijoittumaan, löytämään työvoimaa, kehittämään liiketoimintaa sekä luomaan kansallisia ja kansainvälisiä verkostoja. Lisää yrityksestä* [*www.mikseimikkeli.fi*](http://www.mikseimikkeli.fi)